తల్లిదండ్రులు తరువాత స్థానం గురువుదే... ఇదీ గురువుకి మనం ఇచ్చే గౌరవం! కళాకారులకు కొండంత బలాన్ని ఇచ్చి... నీ పనితీరు అద్భుతం అని చెప్పే ప్రోత్సాహించే గురువులు ఉండటం అదృష్టం అనే చెప్పాలి. ఆ గురువు పేరు మీద అవార్డులివ్వాలన్న ఆలోచన రావడం నిజంగా గొప్ప విషయం. ఈ పనే చేస్తున్నారు ప్రముఖ నటి తులసి. ఎప్పుడో తన సినిమాలో అవకాశం ఇచ్చిన గురువు పేరున పురస్కారాలు అందించబోతున్నారు. 'శంకరాభరణం' సినిమాలో 'శంకరం' పాత్రతో తనను సినిమా రంగానికి తీసుకొచ్చిన కాశీనాథుని విశ్వనాథ్ పేరుతో ఆమె పురస్కారాల్ని ఇవ్వబోతున్నారు. ఇటీవల ప్రఖ్యాత దాదా సాహెబ్ ఫాల్కే పురస్కారం అందుకున్న విశ్వనాథ్ పేరున పురస్కారం ప్రకటించి ఆయనకు గురుదక్షిణ ఇస్తున్నారు తులసి శివమణి. తెలుగు సినిమా పరిశ్రమలో ఉత్తమ ప్రదర్శన ఇచ్చిన సాంకేతిక నిపుణులు, నటీనటులకు ఏటా ఈ పురస్కారాలు ఇవ్వనున్నారు. పురస్కారాల ఆవిష్కరణ కార్యక్రమం, ఈ ఏడాది పురస్కారాల ప్రదానోత్సవం... ఈ నెల 20న హైదరాబాద్లోని శిల్పకళా వేదికలో జరగనుంది. ఈ వేడుకకి తెలుగు రాష్ట్రాల గవర్నర్ శ్రీ ఈ.ఎస్.ఎల్. నరసింహన్ ముఖ్య అతిథిగా హాజరవనున్నారు. ఆయనతో పాటు తెలుగు చిత పరిశ్రమ నుంచి ఎందరో ప్రముఖులు విచ్చేస్తున్న ఈ వేడుకను జయప్రదం చేయాలని తులసి కోరుతున్నారు.  అత్యంత వైభవంగా నిర్వహించనున్న ఈ కార్యక్రమానికి దక్షిణాదికి చెందిన సినీ ప్రముఖులతోపాటు ఉత్తరాది నటీనటులు కూడా హాజరుకానున్నారనీ, పలు విభాగాల్లో వారికి కూడా పురస్కారం అందజేస్తామని తులసి తెలిపారు.
tallidandrulu taruvaata sthaanam guruvude... idhee guruvuki manam iche gowravam! kalaakaarulaku kondanta balaanni ichi... nee paniteeru adbhutam ani cheppe prothsaahinche guruvulu undatam adrushtam ane cheppali. aa guruvu paeru meeda avaardulivvaalanna aalochana ravadam nijamgaa goppa vishayam. ee pane chestunnaru pramukha nati tulasi. eppudo tana cinemalo avakaasam ichina guruvu paeruna puraskaaraalu andinchabotunnaru. 'sankaraabharanam' cinemalo 'sankaram' paatratho tananu sinima rangaaniki teesukochina kaasiinaathuni vishwanath paerutho aame puraskaaraalni ivvabotunnaru. iteevala prakhyaata daadaa saheb falke puraskaaram andukunna vishwanath paeruna puraskaaram prakatinchi aayanaku gurudakshina istunnaru tulasi sivamani. telugu sinima parisramalo uttama pradarsana ichina saanketika nipunulu, nateenatulaku eta ee puraskaaraalu ivvanunnaaru. puraskaaraala aavishkarana kaaryakramam, ee edaadi puraskaaraala pradaanotsavam... ee nela 20na hyderabadloni silpakalaa vedikalo jaraganundi. ee vedukaki telugu rashtrala gavarnar shree ee.es.el. narasimhan mukhya atithigaa haajaravanunnaaru. aayanatho paatu telugu chita parisrama nunchi endaro pramukhulu vichestunna ee vedukanu jayapradam cheyalani tulasi korutunnaru.  atyanta vaibhavangaa nirvahinchanunna ee kaaryakramaaniki dakshinaadiki chendina cinee pramukhulathopaatu uttaraadi nateenatulu kuudaa haajarukaanunnaaranii, palu vibhaagaallo vaariki kuudaa puraskaaram andajestamani tulasi telipaaru.